wickkiey/tamil-wikipedia-chunked huggingface dataset:
# லூர்து நகர்

**லூர்து** (*Lourdes*) என்பது பிரனீசு மலைத்தொடர்களின் அடிவாரத்தில் அமைந்துள்ள ஒரு சிறு நகரமாகும். இந்நகரம் ஹோத்-பிரெனே மாநிலத்தில், தெற்கு-பிரனீசு மாவட்டத்தில் பிரான்சின் தென் மேற்குப் பகுதியில் பிரான்சு தலைநகர் பாரீசில் இருந்து தெற்கே 850 கிலோமீற்றர் தூரத்தில் அமைந்துள்ளது. இந்நகரத்தின் நடுவே செங்குத்தானப் பகுதியில் கட்டப்பட்டுள்ள கற்கோட்டையானது இந்நகரின் சிறப்பாகும். இது 1858 ஆம் ஆண்டு லூர்து அன்னைத் திருத்தலம் அமைவதற்கு முன்னமே உருவாக்கப்பட்டதாகும். லூர்து நகரம் மலைகளால் சூழப்பட்ட குளிரான பச்சைப் பசேல் எனக் காட்சியளிக்கும் அழகிய நகரமாகும். மலையின் மறுபக்கம் ஸ்பெயின் நாடு அமைந்துள்ளது.  
1858 ஆம் ஆண்டு பெர்னதெத் எனும் ஆடு மேய்க்கும் பெண்ணிற்கு மரியாள் காட்சி கொடுத்ததிற்கு பின்னர் இந்நகர் பிரான்சிலும், உலகம் முழுமைக்கும் பிரபலமானது. அவ்விடத்தில் லூர்து அன்னை திருத்தலம் கட்டப்பட்டுள்ளது. இத்திருத்தலம் இயற்கை சூழலும் அமைதியும் கொண்ட இடமாகும். நிம்மதியாக செபிக்க, தங்க அனைத்து வசதிகளும் கொண்ட அழகிய புனித பயணத் தலமாகும். மேலும், உலகின் முதன்மையான புனிதப் பயணம் மற்றும் கிறித்துவ மத சுற்றுலாத் தலமானது.  
ஒவ்வொரு ஆண்டும் உலகம் முழுமையிலிருந்தும் வருகைத் தரும் அறுபது இலட்சம் வருகையாளர்களின் மூலம், லூர்து நகர் பிரான்சு நாட்டின் சுற்றுலாத் தலங்களில் பாரீசிற்கு அடுத்து இரண்டாமிடத்திலும், அகில உலக கத்தோலிக்க புனித பயணத்தலங்களில் ரோமிற்கும், புனித பூமிக்கும் அடுத்ததாக மூன்றாமிடத்திலும் அமைந்துள்ளது.
# லூர்து நகர்

## காட்சிகளும், புனிதப்பயணங்களும்

1858 ஆம் ஆண்டு பிப்ரவரி மாதம் பதினோராம் தேதி மாலைப்பொழுதில் பெர்னதெத் தன் சகோதரியுடனும் இன்னொரு தோழியுடனும் மசபிள் க்ரொத்தோ (*Massabielle*) என்ற மலைப்பாங்கான பகுதிக்கு விறகு பொறுக்கச் சென்றார். அவ்விடத்தில் லெ கேவ் (LE GAVE) என்ற ஆறு ஓடிக்கொண்டிருந்தது. அங்கு அவள் முன் ஒரு அழகான பெண் தோன்றினாள். முதன் முறை தோன்றியபோது அவள் பெயரை சொல்லாத அப்பெண், அடுத்தடுத்த சந்திப்புகளில் பெர்னதெத்திடம் தன்னை அமலோற்பவ அன்னை ('நாமே அமல உற்பவம்') என்று வெளிப்படுத்தினாள். இதற்கு பாவம் எதுவுமின்றி பிறந்தவர் என்பது அர்த்தம்.  
1858 ஆம் ஆண்டு, பிப்ரவரி மாதம் 11 ஆம் தேதி முதல் யூலை மாதம் 16 ஆம் தேதி வரை கன்னி மரியாள் பெர்னதத்துக்கு மொத்தம் பதினெட்டு முறை காட்சி கொடுத்தார். மரியன்னை பெர்னதெத்திற்கு காட்சி கொடுத்ததன் அடிப்படையில் அவர் ' தூய லூர்து அன்னை ' என்று அழைக்கப்படுகிறார். கத்தோலிக்கம் பற்றி அதிகமறியாத பெர்னதெத் பங்குத் தந்தை அருட்திரு.பெர்மல் என்பவரிடம் தான் கண்ட காட்சி குறித்து தெரிவித்தாள். ஒரு காட்சியில் மரியன்னை தனக்கு அங்கு ஓர் ஆலயம் கட்டப்பட வேண்டும் என்று கேட்டுக் கொண்டார். திருத்தந்தை 9ம் பயஸ், லூர்து அன்னையின் வணக்கத்திற்கு அனுமதி வழங்கினார். அதன் பிறகு அன்னை மரியா காட்சி அளித்த மசபியேல் குகையின் அருகே, மரியாவின் பெயரில் பெரிய ஆலயம் ஒன்று கட்டி எழுப்பப்பட்டது.
# லூர்து நகர்

## காட்சிகளும், புனிதப்பயணங்களும்

### புனித நீரூற்று

பிப்ரவரி 25 ந்தேதி காட்சியின்போது மரியன்னை கூறிய இடத்தில் நிலத்தைத் தோண்டியபோது அங்கு சிறிய நீரூற்று தோன்றியது . அது பின்பு ஓடையாக மாறி, திருப்பயணிகளை கவர்ந்திழுக்கும் அற்புத இடமாக இன்றும் திகழ்கிறது. அந்நீருற்றின் நீரைப் பருகியதும் பலர் குணம் பெற்றதாக கூறப்பட்டது. தற்போது நாள்தோறும் ஆயிரக்கணக்கான கேலன் நீர் அந்நீருற்றிலிருந்து வெளிவருகிறது.  
உலகில் அதிகப்படியான புனிதப் பயணிகளும் பார்வையாளரும் தரிசிக்கும் இடம் இந்தக் 'கெபி' ஆகும். ஒரு வருடத்திற்கு 6 மில்லியன் மக்கள் இங்கு வந்துபோகின்றனர்.
# லூர்து நகர்

## காட்சிகளும், புனிதப்பயணங்களும்

### குணமளிக்கும் சாட்சியங்கள்

இத்தலத்தில் நரம்புப் பிரச்சனைகள், புற்று நோய் உட்பட பார்வையின்மை மற்றும் பக்கவாதம் வரையில் ஏராளமான குணமளிக்கும் அதிசயங்கள் பதிவு செய்யப்பட்டுள்ளன. ' கடந்த ஐம்பது ஆண்டுகளில் நான்காயிரம் குணம் பெற்ற சாட்சியங்கள் பதிவு செய்யப்படுள்ளதாக கூறப்படுகிறது '.  
இவற்றில் ஒவ்வொன்றையும் தேசிய மருத்துவ ஆணைக்குழு பரிசீலித்து, மிக நுட்பமாக ஆராய்ந்து அவற்றில் 67 மட்டும் தங்கள் சக்திக்கு அப்பாற்பட்டது என்றும் அது அன்னையின் அருளால்தான் நடந்தது என்றும் அறிவித்து உறுதிப்படுத்தி உள்ளனர். இந்த 67 பேரின் விபரங்கள், புகைப்படங்களுடன் லூர்து பேராலயக் காப்பகத்தில் பாதுகாப்பாக வைக்கப்பட்டுள்ளன. இந்த 67 பேர்களில், 1) 80 வீதமானவர்கள் பெண்கள் 2) இவர்களில் 55 பேர் பிரான்ஸ் நாட்டைச் சேர்ந்தவர்கள். மேலும், பெரும்பாலானவர்கள் சாதாரண நடுத்தர தொழில் புரியும் பொதுநிலையினர், அருட்பணியாளர், அருட்சகோதரிகள், அருட்சகோதரர்கள், துறவிகள் போன்றோரும் அடங்குவர் . திருத்தந்தை பாப்பரசர் 16 ஆம் ஆசீர்வாதப்பர், இவரைத் தம் திருத்தூதராக அனுப்பி வைத்தார் .
# லூர்து நகர்

## கோட்டையின் பழைமையும், வரலாறும்

லூர்து நகரின் மையத்தில் உயரே அமைந்திருக்கும் கோட்டையானது உரோமையர் காலத்தில் கட்டப்பட்டிருக்கலாம் என்று கூறப்படுகிறது.  
மன்னர் இருபத்தைந்தாம் லூயினால் சிறைக்கூடமாக பயன்படுத்தப்பட்டு வந்தது. 1789 ஆம் ஆண்டு பொதுக் குழு சிறைக்கைதிகளை விடுதலை செய்ய ஆணையிட்டது. பின் நெப்போலியனின் எழுச்சியின்போது, 1803 ஆம் ஆண்டு அக்கோட்டை மீண்டும் சிறைச்சாலையாக செயல்படத்துவங்கியது.  
778 ஆண்டு சார்லமேன் முற்றுகைக்குப் பிறகு, அக்கோட்டை பதினொன்றாம் மற்றும் பன்னிரெண்டாம் நூற்றாண்டு வரை பிஷோர் பிரபுக்களின் உறைவிடமாக பயன்படுத்தப்பட்டது. பதிமூன்றாம் நூற்றாண்டில் பிலிப்பின் அரசாட்சியின் கீழ் வருவதற்கு முன் அவ்விடம் ஷாம்ப்பைன் பிரபுக்களின் கைவசம் வந்தது. 1360 ஆம் ஆண்டு ப்ரெதெனி சமாதான உடன்படிக்கையினால் ஆங்கிலேயரிடம் பறிபோனது. பதினைந்தாம் நூற்றாண்டில் இரண்டு முறை முற்றுகைக்குள்ளானது. பதினேழாம் நூற்றாண்டில் அரச சிறைச்சாலையாகவும், பிரெஞ்சு புரட்சிக்குப் பிறகு மாநிலச் சிறைச்சாலையாகவும் பயன்படுத்தப்பட்டு, இருபதாம் நூற்றாண்டில் 1921 ஆம் ஆண்டு முதல் பிரனே அருங்காட்சியகமாக மாற்றப்பட்டது.  
இராணுவ பொறியியல் பணியினால் பழமையான மதிற்சுவர்கள் அழிந்தப்போதும், பழங்கால சிலைகள், காணிக்கைகள், மதிற்சுவர்களின் அடித்தளங்கள் ஆகியன வெளிவந்துள்ளன. அவை அருங்காட்சியகத்தில் காட்சிக்காக வைக்கப்பட்டுள்ளன.
# லூர்து நகர்

## சுற்றுலா

லூர்து அன்னை திருத்தலத்திற்கு ஏராளமான சுற்றுலாப் பயணிகளின் வருகையால் நிறைய தங்குமிடங்களும், நகருக்கருகில் சுற்றுலாத்தலங்களும் உருவாக்கப்பட்டுள்ளன. 1858 ஆம் ஆண்டு வரை நான்காயிரமாக இருந்த லூர்து மக்கள் தொகையின் அண்மைக் கால எண்ணிக்கை பதினைந்தாயிரமாகும். ஆனாலும் இந்நகர் ஐம்பது இலட்சம் புனிதப் பயணிகளையும், சுற்றுலாப் பயணிகளையும் ஏற்றுக்கொள்ள வல்லது. ஒரு சதுர கிலோமீட்டரில் அதிக தங்கு விடுதிகள் கொண்டஇடங்களின் பட்டியலில் 270 தங்கு விடுதிகளுடன் லூர்து நகர் பாரீசிற்கு அடுத்த இடத்திலிருக்கிறது.
# இந்திய வான்படையின் ஏஎன்-32 காணாமல்போனமை, 2016

## பயணிகள்

இவ்வானூர்தியில் 6 பணியாளர்கள், 12 வான்படை வீரர்கள், ஒரு கடற்படை, ஒரு எல்லைக் காவல்படை, ஒரு தரைப்பட வீரர்கள், மற்றும் 8 பொதுமக்கள் உட்பட மொத்தம் 29 பேர் இருந்துள்ளனர். 8 பொதுமக்களும் ஆந்திராவின் விசாகப்பட்டினத்தைச் சேர்ந்தவர்கள் என அடையாளம் காணப்பட்டுள்ளனர்.
# இந்திய வான்படையின் ஏஎன்-32 காணாமல்போனமை, 2016

## மீட்புப் பணிகள்

இந்தியக் கடற்படையினர் தேடல், மற்றும் மீட்புப் பணிகளை ஆரம்பித்துள்ளனர். நீருக்கடியில் சமிக்கைகளை அறிவதற்காக நீர்மூழ்கிக் கப்பல் ஒன்று, 12 கப்பல்கள், 2 டோர்னியர் வானூர்திகள் ஆகியன தேடல் நடவடிக்கைகளில் ஈடுபடுத்தப்பட்டுள்ளன.
# அகாலி இயக்கம்

## மேலும் அறிய

-
-
-
# ஒரிசா மத்தியப் பல்கலைக்கழகம், கோராபுட்

**ஒரிசா மத்தியப் பல்கலைக்கழகம்**, இந்திய மாநிலமான ஒரிசாவின் கோராபுட் நகரத்தில் உள்ளது. இது இந்திய அரசின் மத்தியப் பல்கலைக்கழகங்களுக்கான 2009ஆம் ஆண்டு சட்டத்தின் அடிப்படையில் நிறுவப்பட்டது,
# ஒரிசா மத்தியப் பல்கலைக்கழகம், கோராபுட்

## துறைகள்

இந்த பல்கலைக்கழகத்தில் கீழ்க்காணும் துறைகள் உள்ளன.
**மொழிப் பள்ளி**
- ஒடிய மொழி, இலக்கியம்
- ஆங்கில மொழி, இலக்கியம்
- இந்தி மொழி, இலக்கியம்
- சமற்கிருதம்  
**சமூகவியல் பள்ளி**  
**கல்வி, கல்வித் தொழில்நுட்பம்**
- ஊடகம்
- ஆசிரியர் கல்வி  
**அடிப்படை அறிவியல் பள்ளி**
- கணிதம்
- கணினி அறிவியல்  
**பொருளியல் பள்ளி**
- வணிகம்
# இராசத்தான் மத்தியப் பல்கலைக்கழகம்

**இராசத்தான் மத்தியப் பல்கலைக்கழகம்** (*Central University of Rajasthan*), இந்திய மாநிலமான இராசத்தானில் உள்ள மத்தியப் பல்கலைக்கழகம். இது அஜ்மேர் நகரத்தில் அமைந்துள்ளது. இந்த பல்கலைக்கழகத்தில் தொழினுட்பம், அறிவியல், பொருளியல், மேலாண்மை, சமூக அறிவியல் உள்ளிட்ட துறைகள் உள்ளன. இங்கு 1700 மாணவர்கள் படிக்கின்றனர்.
# இராசத்தான் மத்தியப் பல்கலைக்கழகம்

## நூலகம்

இங்கு 25,000 நூல்கள் இருக்கின்றன. தேசிய அளவிலும் உலகளவிலும் வெளியாகும் ஆய்விதழ்கள் சேகரிக்கப்பட்டு வைக்கப்பட்டுள்ளன.
# இராசத்தான் மத்தியப் பல்கலைக்கழகம்

## மேலும் பார்க்க

- ஜவகர்லால் நேரு பல்கலைக்கழகம்
- பனாரசு இந்து பல்கலைக்கழகம்
- அஜ்மீர்
- செய்ப்பூர்
# இந்திராகாந்தி படுகொலை

இந்தியாவின் மூன்றாவது தலைமை அமைச்சரான இந்திரா காந்தி 1984 ஆம் ஆண்டு அக்டோபர் மாதம் 31 ஆம் நாள் காலை 09:20 மணியளவில், புது தில்லி, சப்தர்ஜங் தெருவிலுள்ள அவரது இல்லத்தில் சத்வந்த் சிங், பியாந்த் சிங் என்ற அவரது இரு பாதுகாவலர்களால் சுட்டுக் கொல்லப்பட்டார். 1984 ஆம் ஆண்டு ஜூன் மாதம் அமிருதசரசு நகரிலுள்ள சீக்கியர்களின் முக்கிய கோயிலான பொற்கோயிலை இந்திய இராணுவத்தினர் தாக்கிய புளூஸ்டார் நடவடிக்கையால் பொற்கோயில் பெரிதும் சேதமடைந்தது. இந்நடவடிக்கையின் எதிர்விளைவே இவரது படுகொலையாகும்.
# இந்திராகாந்தி படுகொலை

## படுகொலை

அயர்லாந்து நாட்டுத் தொலைக்காட்சிக்காக ஆவணப்படம் எடுத்துக்கொண்டிருந்த பிரித்தானிய நடிகர் பீட்டர் உஸ்தொனோவிற்குப் பேட்டியளிப்பதற்காக 1984 ஆம் ஆண்டு, அக்டோபர் மாதம் 31 ஆம் நாள் காலை 09:20 மணிக்கு இந்திராகாந்தி புதுதில்லி, சப்தர்ஜங் தெருவிலமைந்துள்ள அவரது வீட்டுத் தோட்டத்திலிருந்து அடுத்தமைந்துள்ள அக்பர் வீதியிலுள்ள அலுவலகத்திற்குச் சென்று கொண்டிருந்தார்.  
அங்கிருந்த சிறுவாயிலை அவர் கடக்கும்போது அவ்வாயிலைக் காத்துநின்ற அவரது பாதுகாவலர்கள் சத்வந்த் சிங், பியாந்த் சிங் ஆகிய இருவரும் அவரைச் சுடத் தொடங்கினர். பியாந்த் சிங் இந்திராகாந்தியின் அடிவயிற்றில் மூன்றுமுறையும், கீழே விழுந்துவிட்ட இந்திராகாந்தியை சத்வந்த் சிங் இயந்திரத் துப்பாக்கியால் 30 முறையும் சுட்டனர். 1989 இல் சத்வந்த் சிங்கும் உடன் குற்றவாளியான கெகர் சிங்கும் தூக்கிலிடப்பட்டனர்.  
இந்திராகாந்தி சுடப்பட்டு 10 மணி நேரங்கழித்துதான் தூர்தர்ஷன் மாலைச் செய்தியில் அவர் இறந்த செய்தி அறிவிக்கப்பட்டது. உளவுத்துறை மற்றும் பாதுகாப்புத்துறை அதிகாரிகளையும் மீறி இந்திராகாந்தியின் செயலாளர் ஆர். கே. தவான் பாதுகாப்பு நடவடிக்கையாக கொலையாளிகள் உட்பட்ட பிற சீக்கியக் காவலர்களை நீக்கிவிடுமாறு உத்தரவிட்டார்.
# இந்திராகாந்தி படுகொலை

## படுகொலை

### கொலையாளிகள்

இந்திரா காந்தியைக் கொலை செய்தவர்களில் ஒருவரான பியாந்த் சிங், இந்திரா காந்திக்குப் பிரியமான பாதுகாவலர்களுள் ஒருவர். பியாந்த் சிங்கை இந்திராகாந்திக்கு பத்தாண்டுகளாகத் தெரியும். மற்றொரு கொலையாளியான சத்வந்த் சிங், கொலை நிகழ்வின்போது 22 வயது இளைஞர்; ஐந்து மாதங்களுக்கு முன்புதான் இந்திரா காந்தியின் பாதுகாவலராகப் பணியேற்றிருந்தார்.  
நவம்பர் முதலாம் நாளன்று அவரது உடல் ஒரு பீரங்கி வண்டியில் தில்லி தெருக்களின் வழியே தீன் மூர்த்தி பவனுக்கு கொண்டு செல்லப்பட்டது.
# பஞ்சாபில் உள்ள தேசிய முக்கியத்துவம் வாய்ந்த நினைவுச் சின்னங்களின் பட்டியல்

**பஞ்சாபில் உள்ள தேசிய முக்கியத்துவம் வாய்ந்த நினைவுச் சின்னங்களின் பட்டியல்** என்னும் இக்கட்டுரை இந்தியத் தொல்லியல் ஆய்வகத்தால் தேசிய முக்கியத்துவம் வாய்ந்த நினைவுச் சின்னமாக ஏற்றுக்கொள்ளப்பட்டு அந்நிறுவனத்தின் இணையத்தளத்தில் வெளியிடப்பட்டுள்ள பஞ்சாப் மாநில நினைவுச் சின்னங்களின் பட்டியல் ஆகும். பஞ்சாபில் மொத்தமாக 34 நினைவுச் சின்னங்கள் இந்தியத் தொல்லியல் ஆய்வகத்தால் ஏற்றுக்கொள்ளப்பட்டுள்ளன.  
|}
# வார்ப்புரு:ASI Monument header

| தொ. இல. | விளக்கம் | அமைவிடம் | முகவரி | மாவட்டம் | ஆள்கூறு | படிமம் |
| --- | --- | --- | --- | --- | --- | --- |
Usage:
<pre>  
|}</pre>
- This is a header template to structure lists of Ancient Monuments and Archaeological Sites and Remains of National Importance.
- If you change this template you probably want to take a look at , too.  
</noinclude>
# 1583

ஆண்டு **1583** (**MDLXXXIII**) கிரெகொரியின் நாட்காட்டியில் ஒரு சனிக்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.
# 1583

## நிகழ்வுகள்

- சூலை 25 &ndash; குங்கோலிம் கிளர்ச்சி: கோவாவில் போர்த்துக்கீச ஆட்சிக்கு எதிரான இந்துக்களின் கிளர்ச்சி இடம்பெற்றது. 5 இயேசு சபை மதகுருமார், ஒரு ஐரோப்பியர், 14 இந்தியக் கிறித்தவர்கள் கொல்லப்பட்டனர். கிளர்ச்சியாளர்கள் பலர் பின்னர் அரசினால் படுகொலை செய்யப்பட்டனர்.
- ஆகத்து 5 &ndash; சர் அம்பிரி கில்பர்ட் நியூபவுண்ட்லாந்து தீவை இங்கிலாந்துக்காக உரிமை கோரினார்.
- அலகாபாத் கோட்டை முகலாயப் பேரரசர் அக்பரால் கட்டப்பட்ட்டது.
# இந்தியப் பஞ்சாபில் அரசியல்

**இந்திய பஞ்சாப் அரசியலில்**, 1947 இந்தியப் பிரிவினைக்கு முன்னர் பிரித்தானியாவின் இந்தியப் பேரரசில் இருந்த பஞ்சாப் மாகாணத்தில் மற்ற அரசியல் கட்சிகளை விட பஞ்சாப் ஒன்றியக் கட்சி (Unionist Party (Punjab) முன்னின்றது. 1937 பஞ்சாப் மாகாண சட்டமன்ற தேர்தலில் பஞ்சாப் ஒன்றியக் கட்சி பெரும்பான்மை இடங்களைப் பிடித்தது.
# இந்தியப் பஞ்சாபில் அரசியல்

## 1947–1966

இந்திய விடுதலைக்குப் பின் 1947 - 1966 ஆண்டு முடிய பிரிக்கப்படாத இந்தியாவின் பஞ்சாப் மாகாணத்தில் தற்கால பஞ்சாப், அரியானா, இமாசலப் பிரதேசம் மாநிலங்கள் மற்றும் சண்டிகர் நகரம் இருந்தன.
மக்கள் தொகை, சமயங்கள் போன்ற காரணிகளால் முழு பஞ்சாப் மாகாணம் முழுவதும் இந்திய தேசிய காங்கிரசு கட்சியின் பஞ்சாப் பிரதேச காங்கிரஸ் கமிட்டி அரசியலில் வலுவுடன் விளங்கியது.
# இந்தியப் பஞ்சாபில் அரசியல்

## 1966க்கு பின்னர்

1956 மாநில மறுசீரமைப்புச் சட்டப்படி, 1 நவம்பர் 1966இல் இந்தியாவை மாகாணங்களை மொழிவாரி மாநிலங்களாக பிரிக்கும் போது, பஞ்சாபி மொழி அதிகம் பேசப்படும் பகுதிகளை பஞ்சாப், இந்தியா என்றும்; இந்தி மொழி அதிகம் பேசப்படும் பகுதியை அரியானா என்றும்; பஞ்சாப் மாகாணத்தின் கிழக்குப் பகுதிகளை இமாசலப் பிரதேச மாநிலத்துடனும்; சண்டிகர் நகரத்தை இந்திய அரசின் ஒன்றியப் பகுதியாகவும் மற்றும் பஞ்சாப் மற்றும் அரியானா மாநிலங்களுக்கு பொதுவான தலைநகராகவும் அறிவிக்கப்பட்டது.
மாநில மறு சீராமைப்புக்கு பின்னர் பஞ்சாப் மாநிலத்தில் சிரோன்மணி அகாலி தளம் மற்றும் இந்திய தேசிய காங்கிரசு கட்சிகள் வலுவுடன் செயல்பட்டது.  
பிற அரசியல் கட்சிகளில் தோவாப் பகுதியில் பகுஜன் சமாஜ் கட்சி, 1992 பஞ்சாப் சட்டமன்ற தேர்தலில் ஒன்பது இடங்களை கைப்பற்றியது.மேலும் 1996இல் நடந்த நாடாளுமன்ற தேர்தலில் மக்களவைக்கு, பகுஜன் சமாஜ் கட்சி மூன்று இடங்களை வென்றது.  
பஞ்சாப் பொதுவுடமைக் கட்சிகள் மால்வா பகுதியில் மட்டும் ஆதிக்கம் செலுத்தியது.  
2014 இந்தியப் பொதுத் தேர்தலில், ஆம் ஆத்மி கட்சி, பஞ்சாப் மாநிலத்தின் மொத்தமுள்ள 13 மக்களவைத் தொகுதிகளில் 4 இடங்களைக் கைப்பற்றியதால். இக்கட்சியின் செல்வாக்கு பஞ்சாப் அரசியலில் அதிகரித்துள்ளது.  
2012இல் நடந்த பஞ்சாப் சட்டமன்ற தேர்தலில் சிரோன்மணி அகாலி தளம் கட்சியும், பாரதீய ஜனதா கட்சி கூட்டணி வைத்து, பஞ்சாப் சட்டமன்றத்தின் 117 தொகுதிகளில் போட்டியிட்டு 68 தொகுதிகளை கைப்பற்றி, பிரகாஷ் சிங் பாதல் தலைமையில் கூட்டணி அரசு நடத்துகிறது.
# இந்தியப் பஞ்சாபில் அரசியல்

## பஞ்சாப் அரசியல் கட்சிகள்

- இந்திய தேசிய காங்கிரசு
- அகாலி தளம்
- பாரதிய ஜனதா கட்சி
- பகுஜன் சமாஜ் கட்சி
- ஆம் ஆத்மி கட்சி
- பஞ்சாப் ஜனநாயக கட்சி
# வி. சி. குகநாதன்

**வி. செ. குகநாதன்** (*V. C. Guhanathan*, பிறப்பு: 1951) தமிழ்த் திரைப்பட இயக்குநரும், தயாரிப்பாளரும், திரைக்கதை வசனகர்த்தாவும் ஆவார்.
# வி. சி. குகநாதன்

## வாழ்க்கைக் குறிப்பு

குகநாதன் இலங்கையின் வடக்கே புங்குடுதீவில் செல்லையா, இராஜேசுவரி ஆகியோருக்கு ஏழு பிள்ளைகளில் ஒருவராகப் பிறந்தார். 11 வயது வரை யாழ்ப்பாணத்தில் வாழ்ந்து வந்த இவர், தமிழ்நாட்டுக்கு இடம்பெயர்ந்து பச்சையப்பன் கல்லூரியில் கல்வி பயின்றார்.
# வி. சி. குகநாதன்

## திரைப்படத் துறையில்

இவரது எழுத்துத் திறமையை முதலில் கண்டறிந்தவர் நடிகர் எம்ஜிஆர். எம்ஜிஆர் இவரை இயக்குநர் சாணக்கியாவிடம் அறிமுகப்படுத்தினார். அவரது *புதிய பூமி* (1968) திரைப்படத்திற்கு 17வது அகவையில் திரைக்கதை, வசனம் எழுதினார். பின்னர் ஏவிஎம் நிறுவனத்தில் பணியாற்றினார். சிவாஜி கணேசன், என். டி. ராமராவ், நாகேசுவரராவ் போன்ற பல நடிகர்களின் திரைப்படங்களில் பணியாற்றினார். ஏவிஎம் செட்டியாரின் ஆலோசனைப்படி, 20வது அகவையில் ஏவிஎம் சித்திரமாலா கம்பைன்சு என்ற பெயரில் கம்பனி ஒன்றை ஆரம்பித்து *சுடரும் சூறாவளியும்* (1972), *ராஜபார்ட் ரங்கதுரை* (1973), *பெத்த மனம் பித்து* (1973) போன்ற வெற்றிப் படங்களைத் தயாரித்தார். தெலுங்குத் திரைப்படத் தயாரிப்பாளர் டி. ராமா நாயுடு தான் தயாரித்த *மதுரகீதம்* (1977) திரைப்படத்திற்கு இயக்குநராக குகநாதனைத் தேர்ந்தெடுத்தார். அதன் பின்னர் குகநாதன் ரசினிகாந்த், அஜித் குமார் உட்படப் பல பிரபல நடிகர்களின் படங்களை இயக்கினார். 2010 ஆம் ஆண்டு வரை குகநாதன் ஒன்பது இந்திய மொழிகளில் வெளியான 249 திரைப்படங்களுக்கு வசனங்கள் எழுதியுள்ளார். தமிழ், தெலுங்கு மொழிகளில் 49 திரைப்படங்களை இயக்கியுள்ளார். தம்ழில் 51 திரைப்படங்களைத் தயாரித்துள்ளார்.
# வி. சி. குகநாதன்

## குடும்பம்

இவர் நடிகை ஜெயாவைத் திருமணம் புரிந்தார். நடிகை ஜெயாவை தனது *கனிமுத்துப் பாப்பா* (1972) திரைப்படத்தில் குகநாதன் அறிமுகப்படுத்தினார்.
# வி. சி. குகநாதன்

## பணியாற்றிய திரைப்படங்கள் சில

### இயக்கிய படங்கள்

- *மஞ்சள் முகமே வருக* (1975)
- *மதுரகீதம்* (1977)
- *மச்சானை பாத்தீங்களா* (1978)
- *மாங்குடி மைனர்* (1978)
- *முயலுக்கு மூணு கால்* (1979)
- *தனிக்காட்டு ராஜா* (1982)
- *ஏமாற்றாதே ஏமாறாதே* (1985)
- *கைநாட்டு* (1988)
- *மைனர் மாப்பிள்ளை* (1996)
# வி. சி. குகநாதன்

## பணியாற்றிய திரைப்படங்கள் சில

### கதை, வசனம் எழுதிய படங்கள்

- *புதிய பூமி* (1968)
- *அன்னையும் பிதாவும்* (1969)
- *எங்க மாமா* (1970)
- *குமரி கோட்டம்* (1971)
- *தங்கைக்காக* (1971)
- *கனிமுத்து பாப்பா* (1972)
- *காசி யாத்திரை* (1973)
- *நீதியின் நிழல்* (1985)
- *பேர் சொல்லும் பிள்ளை* (1987)
- *மனிதன்* (1987)
- *மின்சார கனவு* (1997)
# வி. சி. குகநாதன்

## பணியாற்றிய திரைப்படங்கள் சில

### தயாரித்த படங்கள்

- *சுடரும் சூறாவளியும்* (1971)
- *ராஜபார்ட் ரங்கதுரை* (1973)
- *பெத்த மனம் பித்து* (1973)
# ம. பெ. சீனிவாசன்

**மபெசீ** என்று பரவலாக அறியப்பெறும் பேராசிரியர் **ம. பெ. சீனிவாசன்** (பிறப்பு: 16 ஆகத்து 1943) தமிழறிஞரும் முன்னாள் தமிழ்ப் பேராசிரியரும் ஆவார்.  
சிவகங்கையை அடுத்துள்ள சேந்திஉடையநாதபுரம் என்னும் சிற்றூரிற் (1943) பிறந்தவர். பெற்றோர் ம.பெரியசாமி – சிட்டாள். பொருளியல் பட்டப்படிப்புக்குப் பின்னர், பட்டமேற்படிப்பில் மதுரைத்தியாகராசர் கல்லூரியில் தமிழ்பயின்று, கல்லூரி ஆசிரியராக 34 ஆண்டுகள் பணியாற்றி ஓய்வு பெற்றுள்ளார்.
# ம. பெ. சீனிவாசன்

## தமிழ்ப் பணியும் விருதுகளும்

ஆழ்வார்களின் அருளிச் செயல்களையும் வியாக்கியானம் எனப்பெறும் பேருரைகளையும் விரும்பிக்கற்றவர். அத்துறையில் 'முனைவர்' பட்டம் பெற்றிருப்பதோடு, பல நூல்களையும் எழுதியிருக்கிறார். திறனாய்வு, ஒப்பீடு, தனிவரைவு (Monograph), வாழ்க்கை வரலாற்று இலக்கியம் , உரைவிளக்கம், தொகுப்பு (Compilation), பதிப்பு என பல வகைப்பாடுகளில் அமைந்த நூல்கள்  
2012
சேக்கிழார் ஆராய்ச்சி மையம் வழங்கிய விருது, சென்னை.
|நூல்: கம்பனும் ஆழ்வார்களும்|  
2015
வள்ளல் சடையப்ப விருது, மதுரை கம்பன் கழகம் மதுரை.
|நூல்: கம்பனும் ஆழ்வார்களும்|  
2011
டாக்டர் மு வ இலக்கிய நினைவு பரிசு, கவிதை உறவு அமைப்பு சென்னை.
|நூல்: ஆழ்வார்களும் தமிழ் மரபும்|
# தளவானூர் குடைவரைக் கோயில்

**தளவானூர் குடைவரைக் கோயில்** (*Thalavanur cave temple*) அல்லது **சத்ருமல்லேசுவரர் கோவில்** (*Satrumalleswarar Temple*) தமிழ்நாடு, விழுப்புரம் மாவட்டத்தில் உள்ள செஞ்சி – மண்டகப்பட்டு எனும் ஊர்களுக்கு இடையே அமைந்த தளவானூரில் அமைந்துள்ளது.
# தளவானூர் குடைவரைக் கோயில்

## வரலாறு

தளவானூரில் அமைந்துள்ள ஒரு குடைவரைக் கோவில் ஆகும். இக்கோவில் பல்லவ மன்னன் முதலாம் மகேந்திரவர்மனால் கட்டப்பட்டது. தெற்கு முகமாக 32 அடி நீளத்தில் தரைமட்டத்திலிருந்து 3.5 அடி உயரத்தில் அமைக்கப்பட்டுள்ளது.
# தளவானூர் குடைவரைக் கோயில்

## கட்டிடக்கலை

தளவானூருக்கு வடக்கே பஞ்ச பாண்டவர் மலையில் சத்ருமல்லேசுவரர் கோவில் உள்ளது
இக்கோவிலின் முகப்பில் இரு துவாரபாலகர்கள் சிலை அமைக்கப்பட்டுள்ளது இவை ஒரே மாதிரி அமைப்பில் காணப்படாமல் கோவிலின் வலதுபுறத்தில் உள்ள துவாரபாலகர் வலதுகையை இடுப்பில் வைத்தவாறும் இடதுகையை மேலே உயர்தியவாறும் உள்ளார்,கோவிலின் இடதுபுறத்தில் உள்ள துவாரபாலகர் வலதுகையை கீழே தடி மீது தொங்கவிட்டவாறும் இடதுகையை இடுப்பில் வைத்தவாறும் உள்ளார்.
தூண்கள்மீது ஒருவகை தோரணம் செதுக்கப்பட்டுள்ளது.அதன் பெயர் திருவாசி ஆகும்.
அதன் இரு பக்கங்களில் உள்ள மீன்களின் வாயிலிருந்து கிளம்பி நடுவில் உள்ள ஒரு சிறு மேடையில் கலக்கிறது. அம்மேடை மீது சிறிய இசைவாணர் சிலை உள்ளது.மகர மீன்கள் கழுத்து மீது இசைவாணர் இருக்கின்றனர்,திருவாசியில் இரண்டு வளைவுகள் காணப்படுகிறது அது ...இரட்டை திருவாசி... ஆகும்.
# தளவானூர் குடைவரைக் கோயில்

## கல்வெட்டு

கோவிலின் உள்ளறை குகைவாயிலை நோக்காதுஇடதுபுறமாக இருக்கின்றது,குகை தெற்கு முகமாகவும்,கொவிலின் உள்ளறை கிழக்கு நோக்கியும் அமைந்துள்ளது.உள்ளறையின் முன்பு இரு தூண்கள் உள்ளது இடது புறதூநில் கல்வெட்டு உள்ளது அது தமிழ் மற்றும் வடமொழி பாட்டாகும்.
இக்குடைவரைக் கோயிலின் மேல்புறத்தில் சமணர் படுகைகள் உள்ளது. இக்குடைவரைக் கோயில் இந்தியத் தொல்லியல் ஆய்வகத்தின் பராமரிப்பில் உள்ளது.
# ஐபைத்தன்

''
**ஐபைத்தன் **ஊடாடும் கணிப்பணிக்கு ஒரு கட்டளை முனையம். முதலில் பைத்தன் நிரலாக்க மொழிக்காக உருவாக்கப்பபட்டடது, பின் பல நிரலாக்க மொழிக்கு பயன்படுத்தும் சேவை இணைக்க்பட்டடது. இதில் பலசெயலியல்புகள் உண்டு, அவை உள்நோக்குதல், தத்தல் முடித்ததல், வரலாறு மற்றும் வளமிகு ஊடகம்.செயலியல்புகள்
- ஊடாடும் முனையம்.
- குறியீடு, உரை, கணித, வரியுள் அடுக்கு மற்றும் பிற ஊடகங்களிலும் ஆதரவுடன் ஒரு உலாவி சார்ந்த குறிப்பேடு.
- ஊடாடும் தரவு காட்சிப்படுத்தல் பயன்படுத்த ஆதரவு.
- இணைக் கணிப்பீடு<nowiki/>க் கருவிகள்.
# ஐபைத்தன்

## இணைக் கணிப்பீடு

ஐபைத்தனின் கட்டமைப்பபு விரவல் மற்றும் இணைக் கணிப்பபீடுக்கு உதவுகிறது.
ஐபைத்தன் இணைச்செயலியை உருவாக்க உதவுகிறது. அதே சமயம் செயலியை தொலைவிலிருந்து இயக்க மற்றும் வழுநீக்க முடியும். ஆதலால் 'ஐ' என்னும் எழுத்து ஐபைத்ததனில். இந்தத கட்டமைப்பு பல வகைஇணைச் செயற்பாடுகளுக்கு உதவுகிறது. அவை  
- ஒற்றை நிரல், பல தரவுச் செயற்பபாடு  
- பல நிரல், பல தரவுச் செயற்பபாடு
- தகவல் செலுத்துதல்  
- செயல் இணைச் செயற்பபாடு
- தரவு இணைச் செயற்பபாடு
# ஐபைத்தன்

## குறிப்பேடு

ஐபைத்தன் குறிப்பேடு ஐபைத்தன் குறிப்பேடுகள் உருவாக்கும் ஒரு வலை சார்ந்த ஊடாடும் கணக்கீட்டு சூழல். ஐபைத்தன் குறிப்பேடு ஒரு யேசண் ஆவணம், அதில் உள்ளீடு மற்றும் வெளியீடு செல்களில் உரை, கணிதம், வளமிகு ஊடகங்களில் கொண்டிருக்கலாம்.  
ஐபைத்ததன் குறிப்பேடு பல திறந்த மெய்நிகர் வடிவமைப்பு<nowiki/>களில் வெளியீடு முடியும். அவற்றில் முக்கியமானவை பி.டி.எவ், குறிச்சுருக்கி.  
- ஐபைத்தன்  
- ØMQ
- Tornado (web server)  
- jQuery  
- Bootstrap (front-end framework)
- MathJax  
ஐபைத்தன் குறிப்பேடு உட்கருடன் தொடர்பு கொள்ளளும் . இதன் மூலம் மற்ற நிரலாக்க மொழிகளில் இயக்க முடியும். சராசரியாக 49 நிரலாக்க மொழிகள் 2.3 பதிப்பபுக்ககுப் பின் பயன் அடைகிறது.  
ஐபைத்தன்குறிப்பேடு 0.12 வெளியீட்டில் சேர்க்கப்பட்டது (டிசம்பர் 2012).
ஐபைத்தன் மேப்பில், மேத்தமேட்டிக்ககா, சேஞ் போன்ற மென்பொருள்களுடன் ஒப்பிடப்படும்.  
நிறையத் தருனங்ககளில் ஐபைத்தன் மற்றநூலகங்களில் சேர்த்து நிறுவப்படுகிறது.
# ஐபைத்தன்

## இதர வசதிகள்

ஐபைத்தன் முனையத்திற்கு பதிலாகப் பயன்படுத்தலாம்.
# ஐபைத்தன்

## சுப்பிட்டர் திட்டம்

2014 ஆம் ஆண்டு பெர்னாண்டோசுப்பிட்டர் திட்டத்தை அறிமுகப்படுத்தினார். இது ஐபைத்தனின் தழுவல்.சுப்பிட்டர் திட்டத்தில் குறிப்பிட்ட நிரல் மொழிக்கு தொடர்பில்லாத பாகங்களைக் கொண்டது. சுலியா,ஆர்,ரூபி போன்ற நிரலாக்க மொழிகளுக்கு ஆதரவளிக்கிறது.
# ஐபைத்தன்

## ஊடகத்ததில்

பிரபலமான கணிப்பீடு அச்சு மற்றும் அறிவியல் கூட்டங்களில் ஐபைத்தன் பற்றி குறிப்பிடுப்பட்டுள்ளது.
# ஐபைத்தன்

## விருதுகள் மற்றும் மானியம்

1 சனவரி 2013 தொடங்கி, ஆல்ஃபிரட் அறக்கட்டளை இரண்டு ஆண்டுகளுக்கு ஐபைத்தன் வளர்சச்சசியை ஆதரிக்கப் போவதாக அறிவித்தார்ககள்.  
23 மார்ச் 2013 அன்று, பெர்னாண்டோவிக்கு கட்டற்ற மென்பொருள் முன்னேற்றத்திற்ககுக்கான விருதை கட்டற்ற மென்பொருள் அறக்கட்டளை வழங்ககியது.  
ஆகத்து 2013 இல், மைக்ரோசாப்ட் ஐபைத்தன் வளர்ச்சிக்குதொடர $ 100,000 நன்கொடை அளித்தது.  
ஜூலை 2015 இல், திட்டம் கோர்டன் மற்றும் பெட்டி மூர் அறக்கட்டளை, ஆல்ஃபிரட் பி.ஸ்லோன் அறக்கட்டளை மற்றும் லியோனா எம் மற்றும் ஹாரி பி ஹெல்ம்ஸ்லே அறக்கட்டளை இருந்து $ 6 மில்லியன் நிதி அளிக்கப்பட்டது.
# ஐபைத்தன்

## மேலும் பார்க்க

- பைத்தன்(நிரலாக்க மொழி)
# பஞ்சாபில் கபடி

**பஞ்சாபி கபடி** *(Punjabi Kabaddi)* (பஞ்சாபி: ਪੰਜਾਬੀ ਕਬੱਡੀ), காவுட்டி எனவும் வழங்கப்படும். இது பஞ்சாப் வட்டாரத்தில் நடத்தப்படும் உடல்தொடும் விளையாட்டு ஆகும். இது பின்வருபவற்றைக் குறிப்பிடும்:  
- பஞ்சாபில் விளையாடப்படும் பலவகைப் பாணிகள்;
- பஞ்சாப் வட்டாரப் பாணி. இது மாநில, பன்னாட்டு அளவில் விளையாடப்படுகிறது.
# பஞ்சாபில் கபடி

## பெயர்

கபடி எனும் சொல் பஞ்சாபி மொழியின் காவுட்டி எனும் சொல்லில் இருந்து தோன்றியதாகும். இது விளையாடும்போது கபடி, கபட்டியென கூவி ஆடப்படும். இது "காட்டா" (பசுங்கன்று) , "வட்டி" (வெட்டு) ஆகிய சொற்கள் இணைந்து தோன்றியதால் காபட்டி எனவானதாகும்.
- உதாம் சிங் கபட்டிக் கோப்பை, கபர்த்தாலா, வில்-பாட்டு திங்கா மாவட்டம்
- பாபா அசுத்தானா சிங் கபட்டி விளையாட்டுப் போட்டி, கபர்த்தாலா வில்-கிரண்வாலி மாவட்டம்
- அகிம்பூர் கபட்டி விளையாட்டுகள்.
- சாந்த் மகாராஜ் சிங் ஜி இராரா சாகிபு கபடி விளையாட்டுப் போட்டி
# பஞ்சாபில் கபடி

## இவற்றைப் பார்க்கவும்

- சடுகுடு
# கருமண்டபம் இளங்காட்டு மாரியம்மன் கோயில்

**கருமண்டபம் இளங்காட்டு மாரியம்மன் கோயில்** என்பது திருச்சிராப்பள்ளி மாநகரின் பகுதியாக உள்ள கருமண்டபத்தில் அமைந்துள்ள கோயிலாகும்.
# கருமண்டபம் இளங்காட்டு மாரியம்மன் கோயில்

## தல வரலாறு

தஞ்சாவூர் அருகேயுள்ள இளங்காடு எனும் ஊரில் மாரியம்மன் இருந்தார். அவ்வூரில் தன்னுடைய ஊரில் சரியான இடமின்றி இருந்ததால் மூத்த சகோதரியான சமயபுரம் மாரியம்மனிடம் முறையிட்டாள், சமயபுரத்தாள் பழநிக்குச் செல்லும் பக்தர்கள் காவடி ஏந்திச் செல்வார்கள். அவர்களுடன் செல், காளியும், ஒன்டி கருப்பும் உன்னை வழிமறிக்கும் பகுதியில் தங்கிடு என்றாள். திருச்சிராப்பள்ளி அருகே கருமண்டத்திற்கு வந்தபோது, காளியும், ஒன்டி கருப்பும் வழி மறைத்தனர். எனவே அவ்விடத்திலேயே இளங்காட்டு மாரியம்மன் கோயில் கொண்டார்,  
கிழக்கினை நோக்கிய கற்கோயிலாக இது அமைந்துள்ளது. வாசலின் அருகே கருப்பண்ணசாமி குதிரை வாகனத்தின் மேலும், மேற்கு பிரகாரத்தில் பிள்ளையார், நாகர்கள் சன்னதியும் அமைந்துள்ளன. வடக்கு பிரகாரத்தில் விஷ்ணு துர்க்கையின் சன்னதி அமைந்துள்ளது. வடகிழக்கில் நவகிரகத்திற்கு மண்டபம் அமைக்கப்பட்டுள்ளது.
இளங்காட்டு மாரியம்மன் நான்கு கரங்களுடன் உள்ளார்.
# கருமண்டபம் இளங்காட்டு மாரியம்மன் கோயில்

## விழாக்கள்

- வைகாசி மாதம் வளர்பிறை முதல் ஞாயிறு அன்று பத்துநாள் திருவிழா தொடங்குகிறது.
- ஆடிப்பூரம்
# கருமண்டபம் இளங்காட்டு மாரியம்மன் கோயில்

## சிறப்பு

இங்கு ஆடிப்பூரம் அன்று ஒரு லட்சம் வளையல்களால் அம்மனுக்கு அலங்காரம் நடைபெறுகிறது. மூன்று நாட்களுக்குப் பின்பு இந்த வளையல்கள் பக்தர்களுக்கு பிரசாதமாக தரப்படுகின்றன.
# வண்டாம்பாளை மகாமாரியம்மன் கோயில்

**வண்டாம்பாளை மகாமாரியம்மன் கோயில்** என்பது திருவாரூர் மாவட்டத்தில் வண்டாம்பாளை கிராமத்தில் அமைந்துள்ள அம்மன் கோயிலாகும். இக்கோயிலில் அருகருகே கருப்பாயி அம்மன், பேச்சியாயி அம்மன் ஆகிய தெய்வங்களின் சன்னதிகள் அமைந்துள்ளன.  
குழந்தை இல்லாத தம்பதிகள் இக்கோயிலிலுள்ள கருப்பாயி அம்மனை வணங்குகிறார்கள். இச்சன்னதியில் அம்மனின் காலடியில் அரசி மற்றும் மஞ்சள் வைத்து பூசித்து தரப்படுகிறது. இந்த அரசியை உலையில் உணவுக்காக இடும் அரிசியோடு இணைத்து சோறாக்கி உண்கிறார்கள். மஞ்சளை அரைத்துப் பூசி வருகிறார்கள். இவ்வாறு செய்தால் ஒரு மண்டலத்தில் குழந்தை உருவாகும் என்பது நம்பிக்கையாகும்.
# வண்டாம்பாளை மகாமாரியம்மன் கோயில்

## சன்னதிகள்

இக்கோயிலில் கருப்பாயி அம்மன், பேச்சியாயி அம்மன் ஆகிய தெய்வங்கள் வடக்கு நோக்கி அமைந்துள்ளன. கருப்பாயி அம்மன் குழந்தையுடன் உள்ளார். கல்லுடயான் சாமி, யானை மீது அமர்ந்திருக்கும் கருப்பண்ணசாமி ஆகிய தெய்வங்களும் இக்கோயிலில் உள்ளன. மகா மண்டபத்தின் இடது பக்கத்தில் காத்தவராயன் - ஆர்யமாலா - பொம்மி, தொட்டிக்கட்டி, சின்னான் போன்ற சிறு தெய்வங்களும் அமைந்துள்ளன.
# வண்டாம்பாளை மகாமாரியம்மன் கோயில்

## திருவிழாக்கள்

சித்திரை மாதம் பௌர்ணமிக்கு பத்து நாட்கள் முன்பு இக்கோயிலில் திருவிழா தொடங்குகிறது.
# நிரங்காரிகள்

**நிரங்காரிகள்** (Nirankari) (, உருவமற்ற இறைக் கொள்கை உடைய சீர்திருத்த கருத்துக்கள் கொண்ட சீக்கிய சமயத்தின் ஒரு உட்பிரிவினர் ஆவார்.
# நிரங்காரிகள்

## தோற்றம்

குரு நானக்கின் போதனை அடிப்படையில் உருவான, பாபா தயாள் சிங்கின் கருத்துக்களை தொகுத்து பாபா தர்பார் சிங் என்பவர் தற்கால பாகிஸ்தானின் இராவல்பிண்டி நகரத்தில் நிரங்காரி சீக்கியப் பிரிவை உருவாக்கினார்.
நிரங்காரி சீக்கிய சமய பிரிவின் தலைவரான சாகிப் இரத்தாஜி (1870-1909) காலத்தில் சில ஆயிரம் நிரங்காரிகள் இருந்தனர்.  
பிரித்தானிய ராஜ் காலத்தில் நிரங்காரி சீக்கிய பிரிவினர்கள் ஓரங்கட்டப்பட்டனர்.
நிரங்காரிகளால் 1929இல் சந்த் நிரங்காரி இயக்கம் துவக்கப்பட்டது. குரு கிரந்த் சாகிப்பிற்குப் பின்னர், தற்போது வாழும் சீக்கிய குருவின் மீது நிரங்காரிகள் நம்பிக்கை வைத்தனர். நிரங்காரிகள் இதனை தங்களுக்கென தனிப்பட்ட சிறப்பான ஆன்மீக இயக்கமாக வளர்த்தனர். 1947 இந்தியப் பிரிவினையின் போது இராவல்பிண்டியில் இருந்த நிரங்காரிகளின் தலைமையகம் பாகிஸ்தான் நாட்டவர்களால் சிதைக்கப்பட்டதால், நிரங்காரிகளின் தலைமையகத்தை விடுதலை இந்தியாவில் நிறுவினர்.
# நிரங்காரிகள்

## வரலாறு

சீக்கியப் பேரரசர் ரஞ்சித் சிங் ஆட்சி காலத்தில், பஞ்சாப் பகுதியின் வடமேற்கு பகுதியில் வாழ்ந்த சீக்கியர்கள், குரு கிரந்த சாகிப்பை மீள்நோக்கு முகமாக, குரு நானக்கின் உபதேசங்களின் அடிப்படையிலும் மற்றும் *பாபா தயாள் சிங்கின்* கருத்துகளின் தொகுப்பின் அடிப்படையிலும், **பாபா தர்பாரா சிங்** என்பவரால் நிரங்காரி சீக்கிய சமயப் பிரிவு ராவல்பிண்டியில் 1890களில் தோற்றுவிக்கப்பட்டது. பின்னர் *சாகிப் இரத்தாஜி* என்பவர் நிரங்காரி இயக்கத்தில் கால்சா உணர்வை முன்னிறுத்தினார்.  
நிரங்காரிகளின் நான்காம் குருவான் *பாபா குர்தித் சிங்* காலத்தில், சில நிரங்காரிகள் *சீக்கிய சபா இயக்கத்தில்* ஆர்வம் கொண்டனர். சீக்கியத் திருமணங்களின் போது நடைபெறும் பொதுவான சடங்குகளில் எழும் ஐயங்களை நீக்கும் 1909ஆம் ஆண்டு ஆனந்த் திருமணச் சட்டத்திற்கு சீக்கிய நிரங்காரி பிரிவினர் ஆதரித்தனர்.  
குரு நானக்கின் உபதேசங்களில் பற்று கொண்ட நிரங்காரி இயக்கத்தின் ஐந்தாம் குருவான சாகிப் ஹர சிங் (1877-1971), தங்கள் நிரங்காரி இயக்கத்தை சீக்கியர்களிடையே அங்கீகாரம் பெற பாடுபட்டார். பின்னர் நிரங்காரிகளிடையே *உண்மையான நிரங்காரிகள்* என்றும் **சந்த் நிரங்காரி இயக்கம்** என இரண்டாக பிளவு பட்டது. வாழும் குருவை போற்றிய சந்த் நிரங்காரி இயக்கத்தை, 1978ஆம் ஆண்டில் அகால் தக்த் அவையால் சீக்கிய சமூகத்திலிருந்து விலக்கி வைக்கப்பட்டது.
# நிரங்காரிகள்

## பின்பற்றுபவர்கள்

1891-ஆம் மக்கள் தொகை கணக்கெடுப்பின் படி, 14,001 இந்துக்கள் மற்றும் 46,610 சீக்கியர்கள் நிரங்காரி சீக்கிய சமயத்தை பின்பற்றினார்கள்.
# நிரங்காரிகள்

## கொள்கைகள்

1. உருவமற்ற இறைவனை வழிபடுதல்.
1. உருவமுடைய தெய்வங்களை ஒதுக்கி வைத்தல்.
1. வேத சடங்குகள், விழாக்கள் மற்றும் நம்பிக்கைகளை மறுத்தல். எடுத்துக்காட்டாக தீர்த்த யாத்திரை மேற்கொள்வதை மறுத்தல்; இறந்தவர் உடலை இந்துக்கள் போன்று எரிக்காமலும்; இசுலாமியர் போன்று புதைக்காமலும், ஆற்றில் எறிந்துவிடுவார்கள்.
1. மாமிசம், மது, புகையிலைப் பொருட்களை மறுத்தல்
1. ஜோதிடம் பார்பதை மறுத்தல்.
# பொன்னையா பொன்லிங்கேசுவரர் கோயில்

**பொன்லிங்கேசுவரர் கோயில்** ஈரோடு மாவட்டம் பவானி அருகேயுள்ள பொன்னையா நகரில் அமைந்துள்ளது. மூலவர் பொன்லிங்கேசுவர் என்றும், அம்பிகை பொற்றாமரைச் செல்வி என்றும் அழைக்கப்படுகிறார், இத்தலத்தில் ஆறு தலமரங்கள் உள்ளமையும், வெள்ளிக்கிழமைகளில் அம்மனுக்கு ஊஞ்சல் உற்வசம் நடப்பதும் சிறப்பாகும்.
# பொன்னையா பொன்லிங்கேசுவரர் கோயில்

## மேடைவிநாயகர்

இத்தலத்தில் சிறுமேடையமைத்து விநாயகரை மக்கள் வழிபட்டு வந்தனர். அவர்களின் கோரிக்கைகளையும் நிறைவேற்றி வந்துள்ளார். அவர் தன்னுடைய பெற்றோர்களுக்கும் சிலைகள் அமைத்து வழிபாடு செய்ய வேண்டுமென கேட்டுக்கொண்டாராம். அதனால் மக்கள் சிவபெருமான் மற்றும் உமைக்கு சிலைகள் அமைத்து வழிபாடு செய்துள்ளனர்.
# பொன்னையா பொன்லிங்கேசுவரர் கோயில்

## சன்னதிகள்

இக்கோயிலில் ஆஞ்சநேயர், ரங்கநாதர், வள்ளி தெய்வானை உடனுரை கல்யாண சுப்பிரமணியர், பைரவி, சாமுண்டி, துர்கை மற்றும் வன்னிமர பிரம்மா ஆகியோர் சன்னதிகள் உள்ளன.
# பொன்னையா பொன்லிங்கேசுவரர் கோயில்

## சிறப்பு

விரும்பியபடி திருமணம் நடக்க இத்தலத்தில் அம்பிகையை வழிபடுகின்றனர். அவ்வாறு திருமணம் நிறைவேறியதும் திருமண அழைப்பிதழ்களை இங்குவந்து தொங்க விடுகின்றார்கள்.
திருவையாத்தி, வில்வம், பஞ்சவில்வம், இலந்தை, வன்னிமரம், மாவலிங்க மரம் என ஆறு தலமரங்கள் உள்ளன.
# பொன்னையா பொன்லிங்கேசுவரர் கோயில்

## விழாக்கள்

சிவராத்திரி
ஐப்பசி அன்னாபிசேகம்
திருக்கார்த்திகை
திருவாதிரை
நவராத்திரி
மாத பிரதோசம்
கார்த்திகை
பொற்றாமைச் செல்விக்கு ஊஞ்சல் வழிபாடனது வெள்ளிக்கிழமைகளிலும் நடைபெறுகிறது.
# பகத் சிங் அருங்காட்சியகம், கட்கர் காலன்

**பகத் சிங் அருங்காட்சியகம்** (*Bhagat Singh Museum*) எனப்படும் இந்த அருங்காட்சியகம், இந்திய பஞ்சாப் மாகாண சாகித் பகத் சிங் நகர் மாவட்டத்தின் (*முன்பு நவான்ஷாகர் மாவட்டம் (Nawanshahr district*) பக்வாரா சாலையில் உள்ள 'கட்கர் காலன்' (*Khatkar Kalan*) என்னும் கிராமத்தில் அமைந்துள்ளது. இந்த அருங்காட்சியகம் இக்கிராமத்திலுள்ள இந்தியாவின் விடுதலைப் போராட்ட வீரரும் இந்திய விடுதலை இயக்கத்தில் ஒரு முக்கிய புரட்சியாளருமான சாகித் பகத் சிங் என்பவரின் மூதாதையர்கள் வாழ்ந்த வீட்டில் அவரது நினைவு அருங்காட்சியமாக அமைந்துள்ளது.
# பகத் சிங் அருங்காட்சியகம், கட்கர் காலன்

## துவக்கம்

இந்த அருங்காட்சியகம், 1981-ம் ஆண்டு மார்ச் 23-ம் நாள் துவங்கப்பட்டதாகும். மேற்குறிப்பிட்ட இந்த நாள், சாகித் பகத் சிங் அவர்களின் ஐம்பதாவது நினைவு நாள் என்பது குறிப்பிடத்தக்கது.
# வீரக்குடி முருகய்யனார் கோவில்

**முருகய்யனார் கோயில்** என்பது விருதுநகர் மாவட்டம் நரிக்குடிக்கு அருகேயுள்ள வீரக்குடியில் அமைந்துள்ளது.  
இக்கோயின் மூலவர் வள்ளி தெய்வானை உடனுறை முருகைய்யா உள்ளார். இத்தல மூலவர் பாம்பின் மீது அமர்ந்தவாறு உள்ளது சிறப்பாகும். கண்மாய்க் கரையில் இக்கோயில் அமைந்ததால் கரைமேல் முருகன் என்று அழைக்கப்படுகிறார்.
# வீரக்குடி முருகய்யனார் கோவில்

## தல வரலாறு

வீரக்குடியிலிருந்து பாலினை வியாபார்ததிற்கு எடுத்துச் செல்லும் பெண்மணி இருந்தார். அவர் கண்மாய்க் கரை வழியாய் செல்லும் போது வள்ளிக் கொடியில் கால் இடறி பால் சிந்தியது. தற்செயலாக நடந்தது என்று நினைத்து வி்ட்டுவிட்டாள், ஆனால் இது தொடர்ந்து நிகழ்ந்தது. அதனால் தனது வியாபாரம் அழிந்து போவதைக் கண்டு கோபத்தால் ஒரு கோடரியை வைத்து அக்கொடியை வெட்டினாள். அதிலிருந்து ரத்தம் பீரிட்டுவர பயந்து ஊருக்குள் ஓடினாள். அங்கிருந்தவர்களின் துணையோடு அவ்விடத்திற்கு வந்தாள், அக்கூட்டத்திலிருந்த பெரியவர் அங்கு தோண்டிப் பார்க்கும் படி கூற அங்கு முருகன் சிலை கிடைத்தது. அதனை முறையாக வழிபட ஆலயம் அமைத்தனர்.
# வீரக்குடி முருகய்யனார் கோவில்

## சிறப்பு

வல்லிக் கொடியிலிருந்து ரத்தம் வந்த இடத்தினை வீரத்திடல் என்று அழைக்கின்றனர். அங்குள்ள மண் ரத்த நிறத்தில் காணப்படுகிறது.
# வீரக்குடி முருகய்யனார் கோவில்

## ஆலய தோற்றம்

இக்கோயில் கிழக்கு நோக்கியபடி அமைக்கப்பட்டுள்ளது. வாயிலுக்கு எதிரே மயில் வாகன மண்டபமும், எண்ணற்ற சன்னதிகளும் அமைந்துள்ளன.
# வீரக்குடி முருகய்யனார் கோவில்

## சந்நதிகள்

நொண்டி சோணை, அரிய சுவாமி, கருப்பண்ண சாமி, செல்வவிநாயகர், சங்கிலி கருப்புசாமி, மருதுபாண்டியர்,பத்திர காளியம்மன், ஆதி பூசாரி, பெரிய கருப்பு, இருளப்ப சாமி, ராக்காச்சி அம்மன், இருளாயி அம்மன், பேச்சியம்மன், லாட சன்னாசி, அக்னி வீரபத்திரசாமி, முத்துக்கருப்பசாமி, பெருமாள், மகாலட்சுமி, அரசமர விநாயகர் போன்ற சன்னதிகளும் கோயிலில் அமைந்துள்ளன.  
மயில் வாகன மண்டபம் இக்கோயிலில் அமைந்துள்ளது.
# முருங்கத்தொழுவு பிரம்மலிங்கேசுவரர் கோயில்

**முருங்கத்தொழுவு பிரம்மலிங்கேசுவரர் கோயில்** என்பது ஈரோடு மாவட்டம், சென்னிமலை-அரசலூர் சாலையில் அமைந்துள்ள முருங்கத்தொழுவு என்ற கிராமத்தில் அமைந்துள்ள சிவாலயமாகும். இச்சிவாலயம், முருகன் மற்றும் பிரம்மனால் வழிபடப்பட்டதாகும். இத்தலத்தின் மூலவர் பிரம்மலிங்கேசுவரர் என்றும், அம்பிகை வடிவுள்ள மங்கை என்றும் அழைக்கப்படுகிறார்.  
இக்கோயிலில், கிபி 1291ல் சுந்தரபாண்டிய மன்னர் திருப்பணி செய்தமைக்கு சான்றாகக் கல்வெட்டுப் பதிவு கண்டறியப்பட்டுள்ளது.  
இக்கோயிலில் சிவபெருமானை பிரம்மன் வணங்கியுள்ளார். அதனால் பிரம்மா வழிபட்ட சிவாலயங்களுள் இந்த சிவாலயமும் ஒன்றாக உள்ளது. இக்கோயிலின் தீர்த்தகுளம் பிரம்ம தீர்த்தம் என்று அழைக்கப்படுகிறது. இத்தீர்த்தில் முருகப்பெருமான் நீராடி வந்து சிவபெருமானை வழிபட்டுள்ளார். அதனால் இவ்விடத்திற்கு முருகத்தொழுவு என்று பெயரேற்பட்டது.
# முருங்கத்தொழுவு பிரம்மலிங்கேசுவரர் கோயில்

## சன்னதிகள்

அர்த்த மண்டபத்தில் விநாயகரும், மகா மண்டபத்தில் நந்தி மற்றும் நால்வர் சன்னதிகளும் உள்ளன. துர்க்கை, பிரம்மா, லிங்கோத்பவர், தட்சிணாமூர்த்தி, நர்த்தன கணபதி ஆகியோர் கோட்டத்தில் இடம் பெற்றுள்ளனர்.  
இத்தலத்தின் மூலவரான பிரம்மலிங்கேசுவரர் ருத்ராட்சப் பந்தலின் கீழ் சுயம்புவாக அருள்பாலிக்கிறார். மூலவருக்கு தெற்கே வடிவுள்ள மங்கை அம்மன் சன்னதி உள்ளது. வெளிச்சுற்றில் கன்னிமூல கணபதி, சிவசூரியன், சந்திரன், வள்ளி, தெய்வானை உடனுறை முத்துக்குமார சுப்பிரமணியர், சண்டிகேசுவரர், நவகிரகங்கள், சனீசுவரர் மற்றும் காலபைரவர் ஆகிய துணைத் தெய்வங்களுக்கான சன்னதிகள் அமைந்துள்ளன.  
இக்கோயின் ஈசான்ய மூலையில் பிரம்மத் தீர்த்தக் கிணறு உள்ளது. இக்கோயிலின் தலவிருட்சம் வில்வமாகும்.
# முருங்கத்தொழுவு பிரம்மலிங்கேசுவரர் கோயில்

## சிறப்பு

இத்தலத்தில் பங்குனி மாதம் 20ம் தேதியிலிருந்து 24ம் தேதி வரையான நான்கு நாட்களிலும் சூரிய ஒளி மூலவரின் மேல் விழுகிறது. இந்நிகழ்வு மாலை நேரத்தில் நடக்கிறது.
# முருங்கத்தொழுவு பிரம்மலிங்கேசுவரர் கோயில்

## விழாக்கள்

- சிவராத்திரி
- மார்கழி திருவாதிரை
- நவராத்திரி
- ஆடி வெள்ளிக்கிழமை
- ஆடி அமாவாசை
- கார்த்திகை சோமாவாரம்
- பங்குனி முதல் சோமாவாரம்
- கடைசி சோமாவாரம்
- சித்திரை வருடப் பிறப்பு
- ஐப்பசி அன்னாபிசேகம்
# வல்லப சித்தர்

**வல்லப சித்தர்** என்பவர் ஒரு சித்தராவார். இவர் சிவபெருமானின் அம்சமாக கருதப்படுகிறார். மதுரைக்கு அருகேயுள்ள திருப்புவனம் எனும் ஊரில் வாழ்ந்து வந்த பொன்னனையாள் எனும் பெண்மணிக்கு இவர் உதவியுள்ளார்.  
பொன்னனையாள் திருப்புவனத்தில் வாழ்ந்து வந்தார். அங்குள்ள சிவாலயத்தின் மூலவர் பூவனநாதரை லிங்கரூபம் அல்லாது உற்சவர் கோலத்தில் சிலைவடிக்க ஆசைப்பட்டார். அந்த ஊரிலுள்ள சிவாலயத்திற்கு வருவோர்களுக்கு அன்னதானம் அளிக்கும் பணி்யை செய்துவந்தார். ஒரு நாள் அன்னதானம் ஏற்க வந்த கூட்டத்தினரில் ஒருவர் மட்டும் ஏதும் உண்ணாது இருப்பதை அறிந்தார். அந்த மனிதரிடம் ஏன் உணவினை ஏற்கவில்லை என வினாவினார். உணவிடும் நபர்கள் கவலையில் இருந்தால் தான் அன்னதானத்தினை ஏற்க முடியாது எனவும், என்ன காரணத்தினால் இவ்வாறு சோகமாக உள்ளீர்கள் எனவும் அவர் வினாவினார்.  
பூவனநாதரை உருவத்தில் வழிபட சிலையமைக்க இயலவில்லை என பொன்னனையாள் தெரிவித்தார். அதற்கு சித்தர் அவரிடமுள்ள பாத்திரங்களை அன்றிரவு நெருப்பில் போட்டால், அந்த பாத்திரங்களின் எடையில் பாதியாக தங்கம் கிடைக்குமென கூறினார். அதற்காக பாத்திரங்களில் திருநீற்றினை இட்டார். அந்த சித்தர் சொன்னத்தைப் போல நெருப்பில் இட்டு பாதியாக கிடைத்த தங்கத்தை வைத்து பூவனநாதரின் தங்க சிலையை பொன்னனையாள் உருவாக்கினார். அந்தச் சித்தரை காண மதுரைக்கு சென்றார்.  
மதுரை மீனாட்சியம்மன் கோயிலின் பிரகாரத்தில் உள்ள துர்க்கை சன்னிதிக்கு அருகே இந்த வல்லப சித்தருக்கு சன்னதியுள்ளது.
# மேற்கு பஞ்சாப்

) வரைபடம்]]  
**மேற்கு பஞ்சாப்** (West Punjab), 1947 முதல் 1955 முடிய பாக்கித்தான் நாட்டின் முன்னாள் மாகாணங்களில் ஒன்றாகும். இதன் தலைநகராக லாகூர் நகரம் இருந்தது. 1,60,622 சதுர கிலோ மீட்டர் பரப்பளவு கொண்ட மேற்கு பஞ்சாப் மாகாணத்தில் முன்னாள் பகவல்பூர் சமசுதானம் தவிர்த்த தற்கால இசுலாமாபாத் மற்றும் பஞ்சாப் பகுதிகள் அடங்கியிருந்தன.  
மேற்கு பஞ்சாப் லாகூர், சர்கோதா, முல்தான், இராவல்பிண்டி என நான்கு வருவாய்க் கோட்டங்களைக் கொண்டிருந்தது.
# மேற்கு பஞ்சாப்

## எல்லைகள்

மேற்கு பஞ்சாப்பின் கிழக்கில் இந்தியாவின் கிழக்கு பஞ்சாப் பகுதியும், தெற்கில் பகவல்பூர் சமசுதானமும், தென்மேற்கில் சிந்து மாகாணம் மற்றும் பலுசித்தானும், வடமேற்கில் கைபர் பக்துன்வாவும், வடகிழக்கில் ஆசாத் காசுமீரும் எல்லைகளாக இருந்தது..
# மேற்கு பஞ்சாப்

## வரலாறு

பிரித்தானிய அரசு ஆட்சியாளர்கள் பஞ்சாப் பகுதியை, இசுலாமியர்கள் அதிகம் வாழ்ந்த பகுதியை மேற்கு பஞ்சாப் என்றும், சீக்கியர்கள் மற்றும் இந்துக்கள் அதிகம் வாழ்ந்த பகுதியை கிழக்கு பஞ்சாப் என இரண்டாக பிரித்தனர். இந்திய விடுதலைக்குப் பின்னர் மேற்கு பஞ்சாப் பகுதி பாகித்தானும், கிழக்கு பஞ்சாப் பகுதி இந்தியாவுடனும் இணைக்கப்பட்டது. 1950-ஆம் ஆண்டில் பாகித்தானியர் மேற்கு பஞ்சாப் பகுதியை கலைத்து விட்டு பஞ்சாப் என்று பெயரிட்டனர். பகவல்பூர் சமசுதானத்தை பாகித்தான் பஞ்சாபுடன் இணைத்தனர்.
# மேற்கு பஞ்சாப்

## மக்கள்

இந்தியப் பிரிவினையின் போது மேற்கு பஞ்சாப் பகுதியில் இசுலாமியர் பெரும்பான்மையின மக்களாகவும், சீக்கியர்கள் மற்றும் இந்துக்கள் சிறுபான்மையின மக்களாகவும் இருந்தனர். மேற்கு பஞ்சாப் பகுதியின் அலுவல் மொழியாக உருது மொழி இருப்பினும், பெரும்பான்மையான மக்கள் பஞ்சாபி மொழி பேசினர். பஞ்சாபி மொழி எழுதுவதற்கு சாமுகி எழத்துக்களை பயன்படுத்தினர்.
# மேற்கு பஞ்சாப்

## பஞ்சாபியர்கள் புலம் பெயர்தல்

இந்திய விடுதலையின் போது, இலட்சக்கணக்கான சீக்கியர்கள் மற்றும் பஞ்சாபி இந்துக்கள் மேற்கு பஞ்சாபை விட்டு வெளியேறி, இந்தியாவின் கிழக்குப் பஞ்சாப் பகுதிகளில் குடியேறினர். அதே போன்று கிழக்கு பஞ்சாப் பகுதியில் இருந்த இசுலாமியர்கள் மேற்கு பஞ்சாப் பகுதிகளில் குடியேறினர்.
# மேற்கு பஞ்சாப்

## ஆட்சி முறை

மேற்கு பஞ்சாப் பகுதியை மக்களால் தேர்ந்தெடுக்கப்பட்ட முதலமைச்சரும்; பாக்கித்தான் அரசின் ஆளுநரும் ஆகத்து 1945 முதல் 14 அக்டோபர் 1955 வரை ஆண்டனர்.  
14 அக்டோபர் 1955-இல் மேற்கு பாக்கித்தான் பகுதி உதயமான போது, மேற்கு பஞ்சாப் மாகாணத்தை கலைத்த காரணத்தால், முதலமைச்சர் மற்றும் ஆளுநர் பதவிகள் ஒழிக்கப்பட்டது.  
| ஆளுநர், மேற்கு பஞ்சாப் |  |  |
| --- | --- | --- |
| 15 ஆகத்து 1947 - 2 ஆகத்து 1949 | சர் பிரான்சிசு முடீ |  |
| 2 ஆகத்து 1949 - 24 நவம்பர் 1951 | சர்தார் அப்தூர் ரப் நித்தர் |  |
| 24 நவம்பர் 1951 - 2 மே 1953 | இசுமாயில் இப்ராகிம் சுண்டிரிகர் |  |
| 2 மே 1953 - 24 சூன் 1954 | மியான் ஐமுனுத்தீன் |  |
| 26 செப்டம்பர் 1954 - 26 நவம்பர் 1954 | அபீப் இப்ராகிம் ரகமத்துல்லா |  |
| 27 நவம்பர் 1954 - 14 அக்டோபர் 1955 | முசுதாக் அகமது குர்மானி |  |
| 14 அக்டோபர் 1955 | மேற்கு பஞ்சாப் மாகாணம் கலைக்கப்பட்டது. | } |  
| அரசியல் கட்சி |  |  |
| --- | --- | --- |
| 15 ஆகத்து 1947 - 25 சனவரி 1949 | இப்திகார் உசைன் கான் |  |
| 25 சனவரி 1949 - 5 ஏப்ரல் 1952 | ஆளுநராட்சி |  |
| 5 ஏப்ரல் 1951 - 3 ஏப்ரல் 1953 | மியான் மும்தாசு தௌலத் | பாக்கித்தான் முசுலீம் லீக் |
| 3 ஏப்ரல் l 1953- 21 மே 1955 | மாலிக் பெரோசு கான் | பாக்கித்தான் முசுலீம் லீக் |
| 21 மே 1955 - 14 அக்டோபர் 1955 | அப்துல் அமீத் கான் தசுதி |  |
| 14 அக்டோபர் 1955 | மேற்கு பஞ்சாப் மாகாணத்தை கலைத்தல் | } |
# மேற்கு பஞ்சாப்

## இதனையும் காண்க

- கிழக்கு பஞ்சாப்
- பஞ்சாப் பகுதி
- பஞ்சாப், பாகிஸ்தான்
- பஞ்சாப், இந்தியா
- அரியானா
# ஆலத்தூர் மயிலாயியம்மன் கோயில்

**ஆலத்தூர் மயிலாயியம்மன் கோயில்** என்பது திருச்சிராப்பள்ளி மாவட்டத்தில் ஆலத்தூர் எனுமிடத்தில் அமைந்துள்ள அம்மன் கோயிலாகும். இக்கோயில் வடக்கு நோக்கிவாறு அமைந்துள்ளது. இக்கோயிலில் வைஷ்ணவி தேவிக்கு பதிலாக மயிலாயி அம்மன் உள்ளார். மயிலாயி அம்மனை திருமகள் என்கின்றனர். மயிலாயியை வழிபட்டால் செல்வ வளம் பெருகும் என்பது நம்பிக்கையாகும்.
# ஆலத்தூர் மயிலாயியம்மன் கோயில்

## மூலவர்

இக்கோயிலில் கன்னிமார்கள் ஒரே திசையில் அமைந்துள்ளார்கள். இவர்களின் நடுவே மயிலாயி அம்மன் உள்ளார்.  
பிராம்மி, மகேஸ்வரி, வராகி, வைஷ்ணவி, கவுமாரி, இந்திராணி, சாமுண்டி ஆகியோரை சப்த கன்னிகள் என்கின்றனர். இவர்களில் நடுவில் உள்ள வைஷ்ணவி தேவிக்குப் பதிலாக இங்கு மயிலாயி அம்மன் உள்ளார். தமிழகத்தின் வேறு எந்தக் கோயில்களிலும் இவ்வாறு மயிலாயி அம்மன் இல்லை.
# ஆலத்தூர் மயிலாயியம்மன் கோயில்

## சன்னதிகள்

இக்கோயிலில் மகா கணபதி, சாம்பவன், முப்புலி கருப்பண்ணசாமி, மதுரைவீரன், பட்டவன் ஆகியோரின் சன்னதிகள் அமைந்துள்ளன.
# ஆலத்தூர் மயிலாயியம்மன் கோயில்

## திருவிழாக்கள்

மயிலாயி அம்மன் கோயிலில் சித்திரை மாதத்தில் 10 நாட்கள் திருவிழா நடக்கிறது.
# ஆலத்தூர் மயிலாயியம்மன் கோயில்

## இவற்றையும் காண்க

- அட்ட லிங்கங்கள்
- அட்ட பைரவர்கள்
- அட்டவீரட்டானக் கோயில்கள்
- அட்ட வசுக்கள்
- அட்ட திரிம்சத் உபசாரங்கள்
- அட்ட விநாயகர்
# பானுமதி (மகாபாரத கதைமாந்தர்)

**பானுமதி** என்பவர் இந்து இதிகாசங்களில் ஒன்றான மகாபாரதத்தில் துரியோதனின் மனைவியாக வருபவர். இவர் கலிங்க நாட்டின் அரசன் சித்ரங்கதனின் மகளாவார். இவரது சுயம்வரத்தில் துரியோதனன் கர்ணனின் உதவியோடு பானுமதியை திருமணம் செய்துகொண்டார்.  
துரியோதன் பானுமதி தம்பதியினருக்கு **லட்சுமனை** என்ற மகள் இருந்தாள். அவளை கிருஷ்ணனின் மகன் சாம்பனுக்கு திருமணம் செய்து வைத்தனர்.
# பஞ்சாபி முசுலிம்கள்

**பஞ்சாபி முசுலிம்கள்** (*Punjabi Muslims*, <small>(சாமுகி)</small>) கிழக்கு பாக்கித்தானுக்கும் வடக்கு இந்தியாவிற்கும் இடைப்பட்ட பஞ்சாப் பகுதியில் வாழும் மொழி, புவியியல்,சமய வாரியான இனக்குழுவாகும். பஞ்சாபி இனக்குழுவினரில் பெரும்பான்மையாக விளங்கும், இவர்கள் இசுலாம் சமயத்தைத் தழுவிய பஞ்சாபி மொழி பேசுவோர் ஆவர். 90 மில்லியனுக்கும் கூடுதலான மக்கள்தொகை உடைய, பஞ்சாபி முசுலிம்கள் பாக்கித்தானில் உள்ள மிகப் பெரும் இனக்குழுவாகும்; உலகளவில் மூன்றாவது மிகப் பெரிய முசுலிம் இனக்குழு ஆகும். பஞ்சாபி முசுலிம்களில் பெரும்பான்மையோர் இசுலாமின் சுன்னி இசுலாம் உட்பிரிவைச் சேர்ந்தவர்கள். சிறுபான்மையினர் சியா இசுலாம் உட்பிரிவையும் அகமதியா போன்ற பிற பிரிவுகளையும் தழுவியுள்ளவர்களாவர்.  
பஞ்சாபி முசுலிம்களின் தாயகம் பாக்கித்தானிய பஞ்சாப் மாகாணத்தை குவியப்படுத்தியுள்ளது. உலகளவில் அலைந்துசுழன்று குறிப்பிடத்தக்க அளவில் வட அமெரிக்கா, ஐக்கிய இராச்சியம், மற்றும் மத்திய கிழக்கு நாடுகளில் வாழ்கின்றனர்.
# பஞ்சாபி அலைந்துழல்வு

## ஆத்திரேலியா

பஞ்சாபியர் ஆத்திரேலியாவிற்கு பஞ்சாபிலிருந்தும் உலகின் பிற பகுதிகளிலிருந்தும் குடிபெயர்ந்துள்ளனர். பெரும்பான்மையானவர்கள் சீக்கியர்களும் இந்துக்களும் ஆவர்; பஞ்சாபி முசுலிம்கள் சிறுபான்மையினரே.
# பஞ்சாபி அலைந்துழல்வு

## கனடா

பிரிட்டிசு கொலம்பியாவிலுள்ள இந்திய-கனடியர்களில் 85% பஞ்சாபி சீக்கியர்கள் ஆவர்.
# பஞ்சாபி அலைந்துழல்வு

## வளைகுடா நாடுகள்

வளைகுடா நாடுகளில், பாக்கித்தானிய வெளிநாடு வாழ்வோரில் பெரிய இனக்குழுவாக பஞ்சாபியர் உள்ளனர்.
# பஞ்சாபி அலைந்துழல்வு

## ஆங்காங்

ஆங்காங்கிலுள்ள இந்தியரிடையே மிகவும் பொதுவான மொழியாக கண்டோனீயத்தை அடுத்து பஞ்சாபி விளங்குகின்றது. படைத்துறையில் பஞ்சாபியருக்கு மிகுந்த தாக்கம் உள்ளது; பிரித்தானியர் காலத்தில் (19ஆம் நூற்றாண்டின் இறுதியிலும் இருபதாம் நூற்றாண்டின் முற்பகுதியிலும்) பஞ்சாபி சீக்கியர்கள், பஞ்சாபி இந்துக்கள் மற்றும் பஞ்சாபி முசுலிம்கள் இரண்டு தனித்தனி படைப்பிரிவுகளில் இருந்தனர். இந்தப் படைப்பிரிவுகள்:  
- பஞ்சாப் படைப்பிரிவு: 25,000 துருப்புகள் (50% முசுலிம், 40% இந்து மற்றும் 10% சீக்கியர்)
- சீக்கியப் படைப்பிரிவு: 10,000 துருப்புகள் (80% சீக்கியர், 20% இந்து)  
1939இல் ஆங்காங் காவல்துறையில் 272 ஐரோப்பியர்கள், 774 இந்தியர்கள் (பெரும்பாலும் பஞ்சாபியர்) மற்றும் 1140 சீனர்கள் இருந்தனர். Punjabis dominated Hong Kong's police force until the 1950s.  
2006ஆம் ஆண்டு அரசின் மக்கள்தொகை கணக்கெடுப்பின் கீழ் இந்த முன்னாள் பிரித்தானிய ஆட்புலத்தில் 20,444 இந்தியர்களும் 11,111 பாக்கித்தானியரும் வாழ்வதாக மதிப்பிடப்பட்டுள்ளது.
# பஞ்சாபி அலைந்துழல்வு

## கென்யா

கென்யாவின் ஆசியர்களில் பெரும்பான்மையாக குசராத்திகள் இருப்பினும் இரண்டாவது பெரிய இனக்குழுவாக பஞ்சாபியர் உள்ளனர்.
# பஞ்சாபி அலைந்துழல்வு

## மலேசியா

மலேசிய இந்தியர்களில் பெரும்பான்மையோர் தமிழர்களாக இருப்பினும் பல பஞ்சாபிகள் மலேசியாவிற்கு புலம் பெயர்ந்துள்ளனர். 1993இல் 60, 000 பஞ்சாபியர் மலேசியாவில் வாழ்வதாக மதிப்பிடப்பட்டுள்ளது. இராபின் கொகென் மலேசியாவிலுள்ள சீக்கியரின் எண்ணிக்கையை 30, 000ஆக (1995) மதிப்பிட்டுள்ளார்.
# பஞ்சாபி அலைந்துழல்வு

## நியூசிலாந்து

நியூசிலாந்தில் இந்திய நியூசிலாந்தினரில் பெரிய குழுவாக பஞ்சாபியர் உள்ளனர்.
# பஞ்சாபி அலைந்துழல்வு

## சிங்கப்பூர்

1980இல் சிங்கப்பூர் இந்தியர்களில் ( இந்திய-சிங்கப்பூர்வாசிகளில் பெரும்பான்மையினரான தமிழர், மலையாளிகளை அடுத்து) மூன்றாவது பெரிய இனக்குழுவாக பஞ்சாபியர் இருந்தனர. இந்திய-சிங்கப்பூர் குடிகளில் பஞ்சாபியர் 7.8% ஆக இருந்தனர்.
# பஞ்சாபி அலைந்துழல்வு

## தாய்லாந்து

தாய்லாந்தில் வாழும் இந்தியர்களில் பெரும்பான்மையினர் பஞ்சாபியராவர்.
# பஞ்சாபி அலைந்துழல்வு

## ஐக்கிய இராச்சியம்

பஞ்சாபியிலும் உள்ளது.]]
ஐக்கிய இராச்சியத்தில், தெற்காசியாவிலிருந்து நேரடியாக புலம் பெயர்ந்தவர்களில் (கரிபியன், பிஜி, மற்ற பகுதிகளிலிருந்து ஐக்கிய இராச்சியத்திற்கு குடிபெயர்ந்த தெற்காசியர்களைத் தவிர்த்து) மூன்றில் இருபகுதியினரில் பஞ்சாபியராவர். மற்ற மூன்றில் ஒருபகுதியினர் பெரும்பாலும் குசராத்திகளும் வங்காளிகளும் ஆவர். தெற்காசிய பிரித்தானிய சீக்கியரிலும் தெற்காசிய இந்து சமூகத்தினரிலும் பஞ்சாபிகள் பெரும்பான்மையினராக உள்ளனர்.  
பெரும்பாலான "இருமுறை-புலம்பெயர்ந்தவர்களும்" பஞ்சாபியர் அல்லது குசராத்திகள் ஆவர்.
# பஞ்சாபி அலைந்துழல்வு

## ஐக்கிய இராச்சியம்

### ஐக்கிய இராச்சியத்து மக்கள்தொகை கணக்கெடுப்பின்படி சீக்கியர்கள்

| பக்கள்தொகை |  |
| --- | --- |
| 1951 | 10,000 |
| 1961 | 26,000 |
| 1971 | 120,000 |
| 1981 | 216,020 |
| 1991 | 269,000 |
| 2001 | 336,000 |
# பஞ்சாபி அலைந்துழல்வு

## ஐக்கிய அமெரிக்கா

ஐக்கிய அமெரிக்காவில் முதன்முதலில் குடியேறிய தெற்காசியர்கள் பஞ்சாபியர் ஆவர்; இவர்கள் பெரும்பாலும் மேற்கு கடலோரத்தில், குறிப்பாக கலிபோர்னியாவில் குடியேறினர். பாக்கித்தானி அமெரிக்கர்களில் பாதிபேர் பஞ்சாபியராவர். துவக்கத்தில் அமெரிக்காவில் குடியேறியவர்களில் 85% பேர் சீக்கியர்களாவர்; இவர்களை வெள்ளை அமெரிக்கர்கள் "இந்துக்கள்" என வகைப்படுத்தினர்.கலிபோர்னியாவின் மத்திய பள்ளத்தாக்கில் குடியமர்ந்த இந்தியர்களில் 90% பேர் பஞ்சாபி சீக்கியர்களாவர்.
# லூதியானா சந்திப்பு தொடருந்து நிலையம்

**லூதியானா சந்திப்பு**, இந்திய மாநிலமான பஞ்சாபின் லூதியானா நகரத்தில் அமைந்துள்ளது.
# லூதியானா சந்திப்பு தொடருந்து நிலையம்

## பயணிகள்

இந்தியாவில் அதிக மக்கள் வந்து செல்லும் முதன்மையான நூறு தொடர்வண்டி நிலையங்களில் இதுவும் ஒன்று.
# லூதியானா சந்திப்பு தொடருந்து நிலையம்

## தொடருந்து நிலையம்

லூதியானா சந்திப்பு தொடருந்து நிலையம் கடல் மட்டத்திலிருந்து உயரமுடையது. நிலைய குறியீடு – LDH ஆகும்.
# லூதியானா சந்திப்பு தொடருந்து நிலையம்

## மின்சாரமயமாக்கல்

1996 ல் மாண்டி-கோபிந்தர் வழித்தடம் மின்சாரமயமாக்கப்பட்டது..
# 1584

ஆண்டு **1584** (**MDLXXXIV**) கிரெகொரியின் நாட்காட்டியில் ஒரு ஞாயிற்றுக்கிழமையில் துவங்கிய ஒரு நெட்டாண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது புதன்கிழமையில் ஆரம்பமான ஒரு நெட்டாண்டாகும். பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.
# 1584

## நிகழ்வுகள்

- மார்ச் 18 (புதிய நாட்காட்டி மார்ச் 28) &ndash; 1533 முதல் உருசியாவை ஆண்டு வந்த நான்காம் இவான் இறந்தான். அவரது மகன் முதலாம் பியோதர் பேரரசனானான்.
- சூலை 10 &ndash; ஒரேஞ்சு இளவரசர் முதலாம் வில்லியம் படுகொலை செய்யப்பட்டார்.
# 1584

## பிறப்புகள்

- திருமலை நாயக்கர், மதுரை நாயக்க மன்னர் (இ. 1659)
# 1584

## இறப்புகள்

- மார்ச் 18 &ndash; உருசியாவின் நான்காம் இவான் (பி. 1530)
- நவம்பர் 4 &ndash; சார்லஸ் பொரோமெயோ, இத்தாலியக் கருதினால் (பி. 1538)
# குங்கோலிம் கிளர்ச்சி

**குங்கோலிம் கிளர்ச்சி** (*Cuncolim Revolt*) என்பது இந்தியாவின் கோவாவில் 1583 சூலை 25 அன்று குடியேற்றக்கால போர்த்துக்கீச அரசு நிருவாகம் இந்துக் கோவில்களை அழித்தும், உள்ளூர் இந்துக்களை கட்டாயமாக கிறித்தவத்திற்கு மதமாற்றம் செய்யும் நடவடிக்கைகளுக்கு எதிர்ப்புத் தெரிவித்தும் உள்ளூர் இந்துக்கள் ஈடுபட்ட கிளர்ச்சியைக் குறிக்கிறது. இக்கிளர்ச்சியின் போது குங்கோலிம் நகரில் கிறித்தவ குருமார்களும் பொதுமக்களும் படுகொலை செய்யப்பட்டனர். கத்தோலிக்க திருச்சபை இந்நிகழ்வை **குங்கோலிம் தியாகம்** (*Cuncolim martyrdom*) என அழைக்கிறது.  
இந்நிகழ்வில் ஐந்து இயேசு சபை மதப்பரப்புனர்களும், ஒரு ஐரோப்பியரும், 14 இந்தியக் கிறித்தவர்களும் கொல்லப்பட்டனர்.  
1510 ஆம் ஆண்டில் போர்த்துக்கீசர் கோவாவைக் கைப்பற்றிய பின்னர் அவ்வரசுக்கெதிராக உள்ளூர் மக்களால் நடத்தப்பட்ட முதலாவது எதிர்ப்புப் போராட்டம் இதுவாகும்.
# குங்கோலிம் கிளர்ச்சி

## பின்னணி

1510 ஆம் ஆண்டில் போர்த்துக்கீசத் தளபதி அபோன்சோ டி அல்புக்கேர்க் கோவாவைக் கைப்பற்றியதை அடுத்து, திருத்தந்தையின் ஆணை ஓலைப் பிரகடனத்தை ஏற்றுக் கொண்டு ஆசியாவில் கத்தோலிக்கத்தைப் பரப்பும் நோக்கோடு போர்த்துகல்லில் இருந்து இயேசு சபை மதப்பரப்புனர்கள் கோவாவுக்கு அனுப்பப்பட்டனர். போர்த்துகீசியக் குடியேற்ற அரசு கிறித்தவர்களாக திருமுழுக்கு செய்பவர்களுக்கு ஊக்கம் அளித்து வந்தது. ஏழைகளுக்கு இலவசமாக அரிசி வழங்கியும், நடுத்தரக் குடும்பங்களுக்கு அரசுப் பணிகளை வழங்கியும், உள்ளூர் தலைவர்களுக்கு இராணுவ உதவிகளை வழங்கியும் ஊக்கம் கொடுத்தது.  
வடக்கு கோவாவில் 300 இந்துக் கோவில்கள் இடித்து அழிக்கப்பட்டன. 1567 டிசம்பர் 4 இல் கடுமையான சட்டங்கள் அரசினால் அறிமுகப்படுத்தப்பட்டன. இந்துச் சடங்குகளுக்குத் தடை விதிக்கப்பட்டன. 15 வயதிற்கு மேற்பட்டோர் அனைவரும் கிறித்தவப் போதனைகளைக் கேட்கவேண்டும் எனவும் மீறுவோருக்குக் கடும் தண்டனை வழங்கப்படும் எனவும் சட்டம் கொண்டுவரப்பட்டது. 1583 ஆம் ஆண்டில் படையினரால் அசோல்னா, குன்கோலிம் நகர்களில் பல கோவில்கள் அழிக்கபட்டன.
# குங்கோலிம் கிளர்ச்சி

## படுகொலைகள்

1583 சூலை 15 இல் கொன்சாலோ உரொட்ரீகசு மற்றும் 14 உள்ளூர் கிறித்தவர்களுடன் இயேசு சபையைச் சேர்ந்த ஐந்துக் குருக்கள் குங்கோலின் நகரில் கிறித்தவக் கோவில் ஒன்றைக் கட்டுவதற்கு உகந்த நிலம் ஒன்றைத் தேர்ந்தெடுக்கும் பொருட்டு அங்கு சென்றனர். அதேவேளையில், குன்கோலிம் நகர மக்கள் பலர் வாள்கள், மற்றும் பிற ஆயுதங்களுடன் கிறித்தவர்கள் கூடிய இடத்தை நோக்கிச் சென்று அவர்களை வாள்களால் வெட்டிக் கொலை செய்தனர். போர்த்துக்கீச இராணுவம் அக்கிராமத்தில் இருந்த பழத்தோட்டங்களை அழித்து, உள்ளூர் மக்களைத் துன்புறுத்தினர். இவ்வாறு படுகொலை செய்யப்பட்ட தலைவர்களுக்கான நினைவகம் குங்கோலின் நகரில் 2003 ஆம் ஆண்டில் திறக்கப்பட்டது.
# குங்கோலிம் கிளர்ச்சி

## குருக்கள் அருளாளராக்கப்படல்

கொல்லப்பட்ட இயேசு சபை குருக்களின் உடல்கள் வீசப்பட்ட கிணறு இப்போதும் அங்குள்ள குங்கோலின் புனித பிரான்சிசு சேவியர் தேவாலயத்தின் அருகில் உள்ளது. இக்கிணறு ஆண்டிற்கு ஒரு தடவை பிரான்சிஸ் சவேரியார் நாளன்று மக்களின் பார்வைக்குத் திறந்து விடப்படுகிறது.  
1741 ஆம் ஆண்டில் திருத்தந்தை பதினான்காம் பெனடிக்டு இந்த ஐந்து குருக்களும் தியாகிகளாக அறிவித்தார். 1893 ஏப்ரல் 16 இல் இவர்கள் அருளாளர்களாகப் புனிதப்படுத்தப்பட்டனர். இவர்களின் திருநாள் சூலை 26 ஆம் நாள் கோவாவில் கொண்டாடப்படுகிறது.
# குங்கோலிம் கிளர்ச்சி

## இதனையும் காண்க

- கோவா சமயக் குற்றவிசாரணை